Umsögn Reykjavik Hemp ehf og Lighter Leaf ltd um frumvarp til laga vegna vinnslu iðnaðarhamps. Mál nr. 56/2021.

Með tilvísun í lög Lög um ávana- og fíkniefni nr. 65/1974 er iðnaðarhampur settur í flokk með fíkniefnum vegna skyldleika við Cannabis (Kannabis, Marihuana, Hass) þar sem skýrt kemur fram að um lyf og fíkniefni er að ræða, til inntöku, neyslu og eða þá mögulega lækninga.

Iðnaðar hampur á ekkert erindi í flokk með eiturlyfjum. Við gætum þó kallað hann lyfið sem læknaði lofstlagsvánna. Iðnaðarhampurinn bindur meira Co2 á hektara, en skógur og önnur akurrækt. Bæði í jarðvegi þar sem rætur verða eftir og í stilknum sjálfum. Hampur er verðmætur til vinnslu og má nýta hann allan. Úr hampi má byggja og einangra hús sem eru umhverfisvæn og mygla ekki. Hamp má brenna til hita og raf-orkuskipta. Til framleiðslu á gasi og hydrogeni. Það er hægt að nýta jarðvarma við vinnslu og úr sterku trefjunum má vefa klæði. Einng smíða skip, flugvélar og yfirbyggingar á bíla. Fræin, auðug af omega olíu má nota í laxeldi og nautgriparækt, nota hamp trénið (hörd) sem undirburð fyrir dýrin, það dregur í sig fjórum sinnum meiri vökva en t.d sag og strá. Hampurinn er illgresi og því auðvelt að rækta hann, hampur þarf lítinn eða engan áburð, hann bælir niður annað illgresi. Hampur getur orðið fullvaxinn á aðeins 120 dögum og yfir tveggja metra hár. Hampurinn hreinsar jarðveginn af þungmálmum og kjörinn til víxl ræktunnar. Hampur sem auka búgrein skapar innkomu fyrir bændur. Ef rétt er farið með reglugerð um val og innflutning á fræjum og eftirlit, má þróa stór og sterk yrki sem henta fullkomlega fyrir íslenskar aðstæður. Þetta er bara brot að því sem iðnaðarhampurinn er að gera erlendis og er rétt að byrja á Íslandi. Gríðarleg verðmæta sköpun er að eiga sér stað í heiminum í vinnslu og vöruþróun iðnaðarhamps. Það er því mikilvægt núna að styðja vel við iðnaðarhampinn, hann borgar okkur það margfalt til baka með nýjum störfum, í verðmætum innanlands iðnaði, útflutningstekjum og hreinna lofti.

F.h Reykjavik Hemp og Lighter Leaf verkefnisins.

Þórunn Jónsdóttir – Kelechi Angela Amadi – Eva Björnsdóttir – Jóhann Bjarki Júlíusson